2 September 2014
ລາວຫາລືກະກຽມຄວາມພ້ອມເປັນເຈົ້າພາບກອງປະຊຸມລັດຖະມົນຕີສຶກສາອາຊຽນຄັ້ງທີ VIII
ໃນວັນທີ 1 ກັນຍານີ້, ຄະນະກຳມະການລະດັບຊາດກະກຽມໃຫ້ແກ່ກອງ ປະ ຊຸມລັດຖະມົນຕີ ສຶກສາອາຊຽນຄັ້ງທີ VIII ໂດຍ ສປປ ລາວ, ໄດ້ຮັບກຽດເປັນ ເຈົ້າພາບຈະຈັດຂຶ້ນໃນວັນທີ 8 -13 ກັນຍາ 2014 ຢູ່ນະຄອນຫຼວງວຽງຈັນ, ຮ່ວມ ກັນປຶກສາຫາລືກ່ຽວກັບຄວາມພ້ອມໃນແຕ່ລະໜ້າວຽກຂອງອານຸກຳມະການທີ່ຈະ ຮັບໃຊ້ກອງປະຊຸມດັ່ງກ່າວ, ໂດຍການເປັນປະ ທານ ຂອງທ່ານ ດຣ ພັນຄຳ ວິພາວັນ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງສຶກສາທິ ການ ແລະ ກິລາ, ມີ ບັນດາລັດຖະມົນຕີຊ່ວຍ, ຫົວໜ້າກົມ ແລະ ພາກສ່ວນກ່ຽວຂ້ອງເຂົ້າຮ່ວມຢ່າງ ພ້ອມພຽງ.
ກອງປະຊຸມໄດ້ສຸມໃສ່ປຶກສາຫາລືບັນຫາສຳຄັນເຊັ່ນ: ຄວາມພ້ອມທາງດ້ານເນື້ອໃນກອງປະຊຸມໂດຍສະເພາະແມ່ນ ຮ່າງ ວາລະ ແລະ ບົດກ່າວເປີດ ກອງປະຊຸມ, ການກະກຽມດ້ານວຽກງານພິທີການ, ວຽກງານຂົນສົ່ງ, ງົບປະມານ, ສາທາລະ ນະສຸກ, ການໂຄສະນາ, ສິລະປະ ແລະ ອື່ນໆ ເພື່ອຮັບໃຊ້ໃຫ້ແກ່ກອງປະຊຸມ, ໂດຍລວມເຫັນວ່າແຕ່ລະອານຸກຳມະການ ທີ່ໄດ້ຮັບການ ແຕ່ງຕັ້ງມອບໝາຍຈາກຄະນະກຳມະການລະດັບຊາດແມ່ນມີຄວາມພ້ອມໃນທຸກໜ້າວຽກເກືອບ 100%.
ນະຄອນຫລວງວຽງຈັນໄຂສົກຮຽນໃໝ່ດ້ວຍບັນຍາກາດຟົດຟື້ນ
ວັນທີ 1 ກັນຍານີ້, ຢູ່ເດີ່ນສະໂມສອນໂຮງຮຽນມິດຕະພາບວຽງຈັນ-ໂຮ່ຈິມິນ ນະຄອນ ຫລວງວຽງຈັນ, ໄດ້ຈັດໃຫ້ ມີພິທິໄຂສົກຮຽນໃໝ່ 2014-2015 ດ້ວຍບັນ ຍາກາດເບີກບານມ່ວນຊື່ນ ແລະ ຟົດຟື້ນ, ໂດຍການໃຫ້ກຽດເຂົ້າຮ່ວມຂອງ ທ່ານ ດຣ. ສິນລະວົງ ຄຸດໄພທູດ ເຈົ້າຄອງ ນະຄອນຫລວງວຽງຈັນ, ທ່ານ ຊົມພູ ແກ້ວ ປັນຍາຫົວໜ້າພະແນກສຶກສາທິການ ແລະ ກິລາ ນະຄອນຫລວງວຽງຈັນ ພ້ອມ ດ້ວຍເຈົ້າເມືອງ, ຮອງເຈົ້າ ເມືອງ, ທ່ານຜູ້ອຳນວຍການໂຮງຮຽນອ້ອມຂ້າງທັງພາກ ລັດ ແລະ ເອກະຊົນ ແລະ ນ້ອງໆນັກຮຽນເຂົ້າຮ່ວມເປັນຈຳນວນຫລາຍ.
ທ່ານ ຫົວໜ້າພະແນກສຶກສາທິການ ແລະ ກິລາ ນະຄອນ ຫລວງວຽງຈັນໄດ້ກ່າວລາຍງານຫຍໍ້ກ່ຽວກັບການຈັດຕັ້ງ ປະຕິບັດວຽກງານສຶກສາ ແລະ ກິ ລາສົກຮຽນຜ່ານມາ ແລະ ທິດ ທາງແຜນການສົກຮຽນໃໝ່ 2014-2015 ໂດຍໄດ້ຍົກໃຫ້
ສາທາກຽມພ້ອມຮັບໃຊ້ກອງປະຊຸມໄອປາ
ວັນທີ 1 ກັນຍານີ້ກະຊວງສາທາລະນະສຸກໄດ້ຈັດກອງປະຊຸມທົບທວນ ຄືນ ໃນການກຽມຄວາມພ້ອມຮັບໃຊ້ກອງປະຊຸມສະມັດຊາລັດຖະສະພາສະຫວ່າງຊາດ ອາຊຽນ ຫຼື ໄອປາ(AIPA) ຄັ້ງທີ 35 ຊຶ່ງລາວໄດ້ຮັບກຽດ ເປັນເຈົ້າພາບຈະຈັດຂຶ້ນ ລະຫວ່າງວັນທີ 14-19 ກັນຍານີ້, ຢູ່ ນະຄອນຫຼວງວຽງຈັນ, ກອງປະຊຸມພາຍໃຕ້ ການເປັນປະທານຂອງທ່ານ ດຣ ນາງ ອິນ ລາວັນ ແກ້ວບຸນພັນ, ລັດຖະມົນຕີຊ່ວຍ ວ່າການກະຊວງສາທາລະນະ ສຸກ, ມີບັນດາຫົວໜ້າກົມ, ພ້ອມດ້ວຍ 10 ໜ່ວຍງານ ຮັບໃຊ້ກອງປະຊຸມດັ່ງກ່າວເຂົ້າຮ່ວມ.
ທ່ານ ລັດຖະມົນຕີຊ່ວຍ ກ່າວໃນກອງປະຊຸມວ່າ: ພາຍຫຼັງທີ່ໄດ້ຮັບມອບ ໝາຍໃຫ້ເປັນໜ່ວຍງານສຸຂະພາບເພື່ອຮັບໃຊ້ກອງປະຊມໄອປາທີ່ລາວໄດ້ຮັບກຽດເປັນເຈົ້າພາບຈັດຂຶ້ນໃນກາງເດືອນກັນຍານີ້ ທາງກະຊວງສາທາລະນະສຸກກໍໄດ້ຈັດຕັ້ງໜ່ວຍງານຮັບຜິດຊອບ ແລະ ເຝິກແອບ, ມາຮອດປັດຈຸບັນຖືວ່າສາທາມີຄວາມ ພ້ອມແລ້ວທີ່ຈະຮັບໃຊ້ກອງປະຊຸມດັ່ງກ່າວ ແລະ ເພື່ອໃຫ້ມີຄວາມເຂົ້າໃຈ ໃນໜ້າທີ່ທີ່ໄດ້ຮັບມອບໝາຍ ແລະ ເພື່ອຄວາມ
ລາວຈະສ້າງສູນເຕືອນໄພພິບັດ ທາງທຳມະຊາດໃນປີ 2015
ທ່ານ ຫຸມພັນ ອິນທະລາດ ລັດ ຖະມົນຕີຊ່ວຍວ່າການກະຊວງວິທະຍາສາດ ແລະ ເຕັກໂນໂລຊີ ລາວ ໃນຖານະເປັນປະ ທານກອງປະຊຸມສາມັນປະຈຳປີຂອງອະນຸກຳມະການອາຊຽນດ້ານອຸຕຸນິຍົມ ແລະ ທໍລະນີຟີຊິກຄັ້ງທີ 36 (SubCommit tee on Meteo rology and Geophysics: SCM G) ເຊິ່ງໄດ້ຈັດຂຶ້ນໃນວັນທີ 1-3 ກັນຍານີ້, ຢູ່ນະຄອນຫລວງວຽງຈັນ ກ່າວວ່າ: ລາວເປັນປະເທດໜຶ່ງທີ່ໄດ້ຖືເອົາວຽກງານດ້ານອຸຕຸນິຍົມ ແລະ ທໍລະນີຟີຊິກເປັນວຽກງານທີ່ສຳຄັນ ເພື່ອເປັນການເສີມຂະຫຍາຍຄວາມອາດສາມາດຂອງການບໍລິການຂໍ້ມູນຂ່າວສານອຸຕຸນິຍົມ ແລະ ທໍລະນີຟີຊິກ, ປົກປັກຮັກສາຊີວິດ ແລະ ຊັບສິນຂອງປະຊາຊົນພາຍໃນປະເທດ ແລະ ບັນດາຂະແໜງການຕ່າງໆເຊັ່ນ: ການບິນ, ກະ ສິກຳ, ການທ່ອງທ່ຽວ ແລະ ການພັດທະນາເສດຖະກິດ-ສັງ ຄົມ. ສະນັ້ນ, ການສ້າງຕັ້ງສູນເຕືອນໄພພິບັດທຳມະຊາດແມ່ນມີຄວາມຈຳເປັນທີ່ສຸດເພື່ອສະ ໜັບສະໜູນຄວາມຕ້ອງການຂອງບັນດາປະເທດສະມາຊິກອາ ຊຽນໃນຂົງເຂດອຸຕຸນິຍົມ, ແຜ່ນດິນ
ງານວາງສະແດງສີນຄ້າລາວ-ສປ ຈີນ (ກວາງຊີ) 2014 ຈະໄຂຂຶ້ນໃນວັນທີ 5-9 ກັນຍານີ້ຢູ່ສູນການຄ້າລາວ-ໄອເຕັກ
ກົມສົ່ງເສີມ ແລະ ພັດທະ ນາສີນຄ້າ, ກະຊວງອຸດສະຫະກຳ ແລະ ການ ຄ້າລາວຮ່ວມກັບກົມງານວາງສະແດງສາກົນ ແຂວງກວາງຊີ ສປ ຈີນ, ຈະໄຂ ງານວາງສະແດງສີນຄ້າລະ ຫວ່າງລາວ ແລະ ຈີນ (ເຂດປົກ ຄອງຕົນເອງກວາງຊີ) 2014 ເປັນຄັ້ງທຳອິດຂຶ້ນຢູ່ສູນການຄ້າລາວ-ໄອເຕັກ ນະຄອນຫລວງ ວຽງຈັນ ແຕ່ວັນທີ 5-9 ກັນຍານີ້, ເຊິ່ງຈະມີ 72 ຫົວໜ່ວຍ ທຸລະກິດ ນຳເອົາສີນຄ້າພັນ ກວ່າລາຍການມາວາງສະແດງ ແລະ ຈຳໜ່າຍ ໃນນັ້ນມີ 64 ຫົວໜ່ວຍແມ່ນຈາກ ແຂວງກວາງຊີ ປະກອບມີ: ຜະລິດຕະພັນເອເລັກໂຕຼນິກ, ກົນຈັກ ໜັກ, ຜະລິດຕະພັນພະລັງງານ ໃໝ່, ອຸປະກອນໂລຫະ -ເຄມີພັນ, ວັດ ສະດຸກໍ່ສ້າງ, ເຄື່ອງອຸປະ ໂພກ-ບໍລິໂພກ, ເຄື່ອງນຸ່ງຫົ່ມ ແລະ ຜະລິດຕະພັນອາຫານ ແລະ ເຄື່ອງດື່ມທີ່ມີຊື່ສຽງ ແລະ ຄຸນນະ ພາບດີຂອງແຂວງກວາງຊີ.
ເປີດສົກຮຽນໃໝ່ສະພາບການ ສັນຈອນຍັງສັບສົນແອອັດ
ເຖິງວ່າເຈົ້າໜ້າທີ່ຈະລາຈອນ ນະຄອນຫລວງວຽງຈັນ, ໄດ້ ຈັດກຳລັງເຈົ້າໜ້າທີ່ເຂົ້າປະຈັນ ບານໃນສາຍທາງຈຸດສຳຄັນ ຕ່າງໆທີ່ມີສະພາບການສັນຈອນແອອັດໃນໄລຍະເປີດສົກຮຽນ ໃໝ່ 2014-2015, ແຕ່ຜ່ານການ ຕິດຕາມຂອງນັກຂ່າວພວກ ເຮົາ ເຫັນວ່າ: ສະພາບການສັນຈອນ ບົນທ້ອງຖະໜົນໃນແຕ່ລະເສັ້ນ ທາງສຳຄັນແມ່ນຍັງມີຄວາມສັບສົນແອອັດ ແລະ ບໍ່ເປັນ ລະບຽບ, ໂດຍສະເພາະໃນຊົ່ວໂມງເລັ່ງ ດ່ວນຢູ່ເສັ້ນທາງໄກສອນແມ່ນມີລົດແອອັດສັບສົນໜັກຢູ່ເຂດໜ້າ ໂຮງຮຽນມັດທະ ຍົມສິນໄຊ, ເສັ້ນທາງລ້ານຊ້າງແມ່ນຕໍ່ໜ້າ ມສ ວຽງຈັນ, ເສັ້ນທາງຫລວງພະບາງແມ່ນຕໍ່ໜ້າໂຮງຮຽນ ມສ ສີໂຄດ ແລະ ເສັ້ນ ທາງອື່ນໆນັບວ່າຕົກຢູ່ໃນສະພາບແອອັດເຊັ່ນ ດຽວກັນ, ເຊິ່ງສາເຫດຕົ້ນຕໍທີ່ພາໃຫ້ເກີດສະພາບແອອັດດັ່ງກ່າວກໍຍັງແມ່ນ ການ ຈອດລົດຊະຊາຍບໍ່ ເປັນລະບຽບຂອງຜູ້ປົກຄອງທີ່ມາສົ່ງລູກຫລານເຂົ້າໂຮງຮຽນ.
ຄະນະພົວພັນຕ່າງປະເທດສູນກາງພັກເຂົ້າອວຍພອນວັນຊາດຫວຽດນາມ
ວັນທີ 1 ກັນຍານີ້ ຄະນະພົວພັນຕ່າງປະເທດສູນກາງພັກ ແລະ ກະຊວງ ການຕ່າງປະເທດນຳໂດຍທ່ານນາງ ສິນທອນ ໄຊຍະຈັກ ກຳມະການສູນກາງ ພັກ, ຮອງຫົວຫນ້າຄະນະພົວພັນຕ່າງປະເທດສູນກາງພັກ, ລັດຖະມົນຕີຊ່ວຍວ່າການ ກະຊວງການຕ່າງປເທດ, ໄດ້ນຳກະຕ່າດອກໄມ້ເຂົ້າອວຍພອນສະຖານເອກອັກ ຄະລັດຖະທູດຫວຽດນາມປະຈຳລາວ , ເນື່ອງໃນໂອ ກາດວັນຊາດ ສສ ຫວຽດນາມ ຄົບຮອບ 69 ປີ (2/9/1945-2/9/2012).
ໃນໂອກາດອັນສະຫງ່າລ່າ ສີນີ້, ທ່ານນາງ ສູນທອນ ໄຊຍະ ຈັກ ໄດ້ກ່າວສະແດງຄວາມຊົມ ເຊີຍ ແລະ ປິຕິຍິນດີເປັນ ຢ່າງຍິ່ງຕໍ່ຫມາກຜົນອັນໃຫຍ່ຫລວງທີ່ ພັກ, ລັດຖະບານ ແລະ ປະຊາ ຊົນຫວຽດນາມອ້າຍນ້ອງຍາດ ມາໄດ້ໃນໄລຍະຜ່ານມາ ພາຍໃຕ້ການນຳພາອັນສະຫລາດສ່ອງ ໃສຂອງພັກກອມມູນິດຫວຽດ ນາມ ແລະ ຖືວ່ານີ້ເປັນສິ່ງກະ ຕຸກຊຸກຍູ້ ແລະ ການສະ
ນ້ຳຖ້ວມໃນຜ່ານມາເຮັດໃຫ້ເນື້ອທີ່ກະສິກຳ ແລະ ສັດລ້ຽງຖືກເສຍຫາຍເປັນຈຳນວນຫຼາຍ
ກະຊວງກະສິກຳ ແລະ ປ່າໄມ້ໃຫ້ຮູ້ວ່າ: ຕະຫຼອດ 1 ເດືອນຜ່ານມາໄດ້ເກີດມີສະພາບຝົນຕົກຕໍ່ເນື່ອງຫຼາຍວັນເຮັດໃຫ້ ເກີດນ້ຳຖ້ວມຂັງໃນລາຍພື້ນທີ່ຢູ່ຫຼາຍແຂວງເຊັ່ນ: ສາລະວັນ, ຈຳ ປາສັກ, ຄຳມ່ວນໄດ້ເຮັດໃຫ້ເນື່ອ ທີ່ກະສິກຳ ແລະ ລັດລ້ຽງ ຈຳນວນໜຶ່ງໃນບາງແຂວງຖືກຜົນ ກະ ທົບ ແລະ ເສຍຫາຍຄື: ເນື້ອທີ່ ນາໄດ້ຮັບຜົນກະທົບທັງໝົດປະ ມານ 36.216 ເຮັກຕາ ແລະ ເສຍ ຫາຍປະມານ 9.760 ເຮັກຕາ, ເນື່ອທີ່ດິນເຊາະເຈື່ອນ 11,6 ເຮັກ ຕາ, ເນື່ອທີ່ສວນຖືກຜົນກະທົບ 1.366 ເຮັກຕາ ແລະ ເສຍຫານ ປະມານ 1.00 ກວ່າເຮັກຕາ, ສັດ ລ້ຽງເສຍຫາຍຈຳນວນໜຶ່ງຄື: ງົວ, ຄວາຍ 4 ໂຕ, ໝູ 38 ໂຕ ແລ ສັດປີກ 500 ກວ່າໂຕ, ໜອງປາ ຖືກຜົນກະທົບ 343 ໜອງ, ລະ ບົບຊົນລະປະທານເສຍຫາຍ 5 ແຫ່ງ, ຕໍ່ບັນຫາດັ່ງກ່າວທາງ ຂະ ແໜງກະຊິກຳ ແລະ ປ່າໄມ້ ກໍໄດ້ ລົງສົມທົບກັບອຳນາດການປົກ ຄອງທ້ອງຖິ່ນເຂດທີ່ໄດ້ຜົນກະ ທົບເພື່ອຊ່ວຍເຫຼືອເກັບກູ້ ແລະ ຟື້ນຟູການຜະລິດຄືນໃໝ່ໃຫ້ທ່ວງທັນລະດູການ.
ຜູ້ຊົມໃຊ້ສະເໜີໃຫ້ໄຟຟ້າກວດກາຄືນລະບົບໄຟບາງຈຸດມັກມອດ
ທີ່ຜ່ານມາລັດວິສາຫະກິດ ໄຟຟ້າລາວນະຄອນຫຼວງວຽງ ຈັນ, ໄດ້ຖືສຳຄັນໃນການຄຸ້ມຄອງ, ປົກປັກຮັກສາສະ ບົບໄຟຟ້າເພື່ອນຳໃຊ້ເຂົ້າໃນການພັດທະນາເສດຖະກິດ-ສັງຄົມລວມ ໄປເຖິງການອຳນວຍຄວາມສະດວກທາງດ້ານແສງສະ ຫວ່າງຕໍ່ການດຳລົງຊີວິດຂອງປະຊາຊົນໃຫ້ມີຄວາມສະດວກສະບາຍຫຼາຍຂຶ້ນ, ແຕ່ໃນຂະນະດຽວກັນຍັງມີລະບົບສາຍສົ່ງໄຟ ຟ້າຢູ່ບາງ ຈຸດຍັງບໍ່ທັນຕອບສະໜອງຢ່າງສະໝ່ຳສະເໝີ, ມັກເກີດໄຟ ຕົກ, ໄຟມອດເປັນປະຈຳໂດຍສະເພາະແມ່ນຍາມຄ່ຳ ຄືນເປັນຕົ້ນ: ເຂດຮ່ອມ 20 ບ້ານຄຳຮຸ່ງ ເມືອງໄຊທານີ ແລະ ບ່ອນອື່ນໆ.
ສະພາບດັ່ງກ່າວໄດ້ເກີດມີມາເປັນເວລາຫຼາຍເດືອນ ຊຶ່ງແຕ່ ລະເດືອນຈະມີເຫດການໄຟຟ້າ ມອດຢູ່ຈຸດ ດັ່ງກ່າວເຖິງ 3 - 4 ຄັ້ງບໍ່ເວັ້ນກາງເວັນ ແລະ ການຄືນ, ບາງຄັ້ງໄຟຟ້າມອດແກ່ ຍາວແຕ່ຕອນກາງຄືນຈົນຮອດ ຮຸ່ງເຊົ້າ, ອັນໄດ້ສ້າງຄວາມລຳ ຄານໃຫ້ແກ່ຜູ້ຊົມໃຊ້ເປັນຈຳ ນວນບໍ່ໜ້ອຍ, ດັ່ງນັ້ນ, ຈຶ່ງໄດ້ສະເໜີມາຍັງພາກສ່ວນກ່ຽວຂ້ອງ ເພື່ອຊ່ວຍກວດກາແກ້ໄຂເຮັດ
1 September 2014
ນາຍົກອອກຄຳສັ່ງໃຫ້ເອົາໃຈໃສ່ປ້ອງກັນ ແລະ ສະກັດກັ້ນການ ລະບາດຂອງພະຍາດອີໂບລາ
ທ່ານນາຍົກລັດຖະມົນຕີແຫ່ງ ສປປ ລາວ, ໄດ້ອອກຄຳສັ່ງໃຫ້ພາກສ່ວນກ່ຽວຂ້ອງ ໂດຍສະເພາະແມ່ນກະຊວງສາທາລະ ນະສຸກ, ກະຊວງການຕ່າງປະເທດ, ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ, ກະຊ ວງໂຍທາທິການ ແລະ ຂົນສົ່ງ, ກະຊວງປ້ອງກັນຄວາມສະຫງົບ, ເຈົ້າຄອງນະຄອນຫລວງວຽງຈັນ ແລະ ບັນດາເຈົ້າແຂວງໃນທົ່ວປະເທດ, ພ້ອມກັນເອົາໃຈໃສ່ປ້ອງກັນ ແລະ ສະກັດກັ້ນ ການລະບາດຂອງພະຍາດ ອີໂບ ລາ ທີ່ອາດຈະເກີດຂຶ້ນຢູ່ ສປປ ລາວ.ເນື່ອງຈາກ, ປັດ ຈຸບັນໄດ້ມີການລະບາດໃຫຍ່ຂອງພະຍາດອີໂບລາໃນປະເທດເຊຣາລີອອນ, ໄລບີເຣຍ, ກິນີ ແລະ ໄນຈີເຣຍ ໃນທະວີບອາຟຣິກກາ, ເຊິ່ງລາວ ຍັງມີຄວາມສ່ຽງຈາກການເຂົ້າ- ອອກຂອງຜູ້ໂດຍສານທີ່ເດີນ ທາງມາຈາກປະເທດທີ່ມີການລະ ບາດ, ສະນັ້ນ, ເພື່ອເປັນການປ້ອງກັນ ແລະ ສະກັດກັ້ນການ ລະບາດຂອງພະຍາດດັ່ງກ່າວທີ່ອາດຈະເກີດຂຶ້ນຢູ່ປະເທດເຮົາ, ທ່ານນາຍົກລັດຖະມົນຕີ ໄດ້ອອກຄຳສັ່ງດັ່ງນີ້: ໃຫ້ກະຊວງສາທາ ລະນະສຸກເປັນຈຸດປະສານງານໃນວຽກງານສະກັດກັ້ນພະຍາດ ອີໂບລາ ໂດຍເອົາໃຈໃສ່ຕິດຕາມສະພາບການລະບາດຂອງພະ ຍາດດັ່ງກ່າວໃນທົ່ວໂລກຢ່າງໃກ້ຊິດ, ປະສານສົມທົບການອົງ ການຈັດຕັ້ງສາກົນ ແລະ ບັນດາປະເທດອາຊຽນໃນການແລກ ປ່ຽນຂໍ້ມູນຂ່າວສານ ແລະ ມາດຕະການກັນພະຍາດຕາມລະ ບຽບສາທາລະນະສຸກສາກົນ, ເຜີຍແຜ່ຄວາມຮູ້ ແລະ ວິທີປ້ອງກັນຕົນເອງໃຫ້ປະຊາຊົນ, ເພີ່ມທະວີການເຝົ້າລະວັງໃນທົ່ວປະ
ສົກຮຽນໃໝ່ 2014-2015 ທົ່ວປະເທດໄຂຂຶ້ນແລ້ວດ້ວຍບັນຍາກາດຟົດຟື້ນ
ກໍຄືດັ່ງທຸກໆປີ, ສົກຮຽນ ໃໝ່ 2014-2015, ໃນທົ່ວປະເທດ ໄດ້ໄຂຂຶ້ນ ຢ່າງເປັນເອກະພາບ ໃນວັນທີ 1 ເດືອນກັນ ຍາປີນີ້ ດ້ວຍບັນຍາກາດອັນຟົດຟື້ນ, ພາຍຫລັງແຕ່ລະໂຮງຮຽນຕ່າງກໍໄດ້ສຳເລັດການກະກຽມ ຄວາມພ້ອມທາງດ້ານອຸປະ ກອນການຮຽນ-ການສອນ, ອາຄານ, ຫ້ອງຮຽນ, ຊັບຊ້ອນຄູ-ອາຈານ ເຂົ້າສິດສອນ ແຕ່ລະວິຊາ ແລະ ແຕ່ລະຊັ້ນຮຽນຢ່າງລະອຽດຖີ່ຖ້ວນເພື່ອອຳນວຍຄວາມສະ ດວກໃຫ້ແກ່ການສຶກສາຮ່ຳຮຽນໃນໂຮງຮຽນຂອງຕົນເພື່ອບັນລຸແຜນງານການສຶກສາທີ່ໄດ້ວາງໄວ້.
ໃນສົກປີຮຽນຜ່ານມາຄຸນນະພາບການສຶກສາຂອງລາວ ມີຖ່ວງທ່າຫັນປ່ຽນດີຂຶ້ນ ໂດຍສະເພາະບັນດາຄາດໝາຍຂອງແຜນງານການສຶກສາເພື່ອທຸກຄົນ ກໍຄື ຄາດໝາຍຂອງເປົ້າໝາຍສະຫະສະວັດດ້ານການພັດທະນາເຊັ່ນ: ອັດຕາເຂົ້າຮຽນຂອງເດັກອາຍຸ 3-5 ປີ ບັນລຸ 39,1% ລື່ນຄາດໝາຍ 0,1% (ຄາດໝາຍ 39%), ອັດຕາເຂ້ົາຮຽນສຸດທິຊັ້ນປະຖົມບັນລຸຕາມຄາດ ໝາຍ 98% (ຄາດໝາຍ 98%), ອັດຕາເຂົ້າຮຽນຊັ້ນມັດທະຍົມຕອນຕົ້ນບັນລຸ 74,4% (ຄາດໝາຍ 75%), ດັດຊະນີ
ກະຊວງອຸດສະຫະກຳ ແລະ ການຄ້າ ປະກາດຫລຸດລາຄານ້ຳມັນ
ກະຊວງອຸດສາຫະກຳ ແລະ ການຄ້າ ໄດ້ອອກແຈ້ງການເຖິງສະມາຄົມນ້ຳມັນເຊື້ອໄຟ ແລະ ອາຍແກ໊ສ ໃຫ້ປັບລົງລາຄາຂາຍຍ່ອຍນ້ຳມັນທົ່ວໄປ ໃນຂອບເຂດທົ່ວປະເທດ ເນື່ອງຈາກສະພາບລາຄາຊື້-ຂາຍນ້ຳມັນເຊື້ອໄຟຢູ່ຕະຫລາດໂລກໃນປັດ ຈຸບັນມີການປ່ຽນແປງ ແລະ ເພື່ອໃຫ້ສ່ອດຄ່ອງກັບກົນໄກຕະຫລາດ, ໂດຍນັບແຕ່ເວລາ 6 ໂມງເຊົ້າ ຂອງວັນທີ 29 ສິງຫາ 2014 ເປັນຕົ້ນໄປ, ພາຍຫລັງໄດ້ມີການປັບລາຄານ້ຳມັນດັ່ງກ່າວໃນວັນທີ 27 ກໍລະກົດທີ່ຜ່ານມາ ເຮັດໃຫ້້ລາຄານ້ຳມັນ ຢູ່ນະຄອນຫລວງວຽງຈັນຄື: ແອັດຊັງພິເສດ 11.280 ກີບ/ລິດ, ແອັດຊັງທຳ ມະດາ 9.950 ກີບ/ລິດ, ກາຊວນ 8.790 ກີບ/ ລິດ; ແຂວງຄຳມ່ວນ ນ້ຳມັນແອັດຊັງພິເສດ 11.280 ກີບ/ລິດ, ແອັດຊັງທຳມະດາ 9.990 ກີບ/ລິດ, ກາຊວນ 8.820 ກີບ/ ລິດ; ແຂວງສະຫວັນນະເຂດ ນ້ຳມັນແອັດຊັງພິເສດ 11.400 ກີບ/ລິດ, ແອັດຊັງທຳ ມະດາ 9.990 ກີບ/ລິດ, ກາຊວນ 8.820 ກີບ/ລິດ; ແຂວງຈຳປາສັກ ນ້ຳມັນແອັດຊັງພິເສດ 11.400 ກີບ/ ລິດ, ແອັດຊັງທຳມະດາ 9.990 ກີບ/ລິດ, ກາຊວນ 8.850 ກີບ/ ລິດ; ແຂວງບໍ່ແກ້ວ ນ້ຳມັນແອັດຊັງທຳມະດາ 10.060 ກີບ/ລິດ, ກາຊວນ 8.890 ກີບ/ລິດ ແລະ ແຂວງຊຽງຂວາງ ນ້ຳມັນແອັດຊັງທຳມະດາ 10.190 ກີບ/ລິດ, ກາຊວນ 9.050 ກີບ/ລິດ.
Subscribe to: Posts (Atom)